
REFERAT DE APROBARE A PROIECTULUI DE HOTĂRÂRE
privind aprobarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020,  finanțat prin POR 2014-2020, Axa 9/P.I. 9.1. și a cheltuielilor aferente acestuia, precum și a Acordului de parteneriat, încheiat între UAT Municipiul Timișoara și Direcția de Asistență Socială a Municipiului Timișoara, actualizat

Motivul emiterii proiectului de hotărâre

1. Descrierea situaţiei actuale
La data de 09 iulie 2021 a fost depusă Cererea de finanțare cu nr. de înregistrare V/TM/2019/9/9.1/1/1535/09.07.2021, pentru realizarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, în cadrul Programului Operaţional Regional 2014-2020, Axa 9/9.1. 
La data de 12.08.2021, prin adresa nr. 26040/11.08.2021, ADR Vest a comunicat Municipiului Timișoara că Cererea de finanțare depusă a fost admisă în etapa de precontractare și că mai sunt necesare clarificări pentru a putea continua procesul de evaluare, selecție și contractare a cererii de finanțare, cu precizarea că AMPOR își rezervă dreptul de a respinge proiectul pe întreg procesul de evaluare, selecție și contractare dacă nu sunt întrunite anumite condiții.

2. Schimbări preconizate şi rezultate aşteptate
Pentru continuarea procesului de evaluare, selecție și contractare este necesară transmiterea anexelor obligatorii la contract, conform Ghidului specific pentru prioritatea de investiții POR/2019/9/9.1/1/7REGIUNI, dintre care unele trebuie supuse aprobării Consiliului Local al Municipiului Timișoara, mai exact:
· Hotărârea Consiliului Local de aprobare a proiectului și a cheltuielilor aferente, în conformitate cu ultima formă a bugetului rezultat în urma etapei de verificare, în care să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/decontării ulterioare a cheltuielilor eligibile din instrumente structurale;
· Acordul de parteneriat actualizat în conformitate cu ultima formă a bugetului proiectului.

3. Alte informaţii
Valoarea totală a proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, este în cuantum de  3.544.467,14 lei inclusiv TVA (din care valoare totală eligibilă 3.511.841,44 lei), distribuită astfel:

- Lider de proiect (Municipiul Timișoara): 2.781.999,85 lei  (inclusiv TVA), din care valoare totală eligibilă 2.749.374,15 lei (inclusiv TVA), cheltuielile neeligibile fiind în cuantum de 32.625,70 lei (inclusiv TVA).
- Partener (Direcţia de Asistenţă Socială a Municipiului Timişoara): 762.467,29 lei (inclusiv TVA), din care cheltuieli eligibile 762.467,29 lei (inclusiv TVA).

Contribuția proprie în proiect a Municipiului Timișoara (lider de proiect) și a Direcției de Asistenţă Socială a Municipiului Timişoara (partener) este în cuantum de 70.236,81 lei, reprezentând contribuția de 2% din valoarea eligibilă a proiectului conform secțiunii Bugetul proiectului din MySmis, respectiv cofinanțarea acestuia, distribuită astfel:
- Lider de proiect (Municipiul Timișoara): 54.987,47 lei;
- Partener (Direcţia de Asistenţă Socială a Municipiului Timişoara): 15.249,34 lei.
Acordul de parteneriat încheiat între UAT Municipiul Timișoara și Direcția de Asistență Socială a Municipiului Timișoara pentru depunerea și implementarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă” va fi actualizat în conformitate cu ultima formă a bugetului proiectului, astfel cum este prevăzut în Anexa la prezenta hotărâre și care face parte integrantă din aceasta.
Municipiul Timișoara va prelua, în calitate de lider de proiect, documentația tehnico-economică elaborată la faza de SF pentru obiectivul de investiții "Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă" și aprobată prin HCLMT nr. 127/13.04.2021, de la Direcţia de Asistenţă Socială a Municipiului Timişoara, în calitate de partener proiect, în vederea demarării procedurii de achiziție a serviciilor de elaborare a proiectului tehnic.
 
4. Concluzii
Considerăm necesară şi oportună promovarea proiectului de hotărâre privind aprobarea proiectului „Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă”, cod SMIS 152020, a cheltuielilor aferente acestuia și a Acordului de parteneriat încheiat între UAT Municipiul Timișoara și Direcția de Asistență Socială a Municipiului Timișoara, actualizat în conformitate cu ultima formă a bugetului proiectului.
Legalitatea urmează sa fie stabilită de Serviciul Juridic prin emiterea avizului.

